strabo.geographica 2.5.43
τὰ δʼ ἐπέκεινα ἤδη πλησιάζοντα τῇ ἀοικήτῳ διὰ ψῦχος οὐκέτι χρήσιμα τῷ γεωγράφῳ ἐστίν . ὁ δὲ βουλόμενος καὶ ταῦτα μαθεῖν καὶ ὅσα ἄλλα τῶν οὐρανίων Ἵππαρχος μὲν εἴρηκεν ἡμεῖς δὲ παραλείπομεν διὰ τὸ τρανότερα εἶναι τῆς νῦν προκειμένης πραγματείας , παρʼ ἐκείνου λαμβανέτω . τρανότερα δʼ ἐστὶ καὶ τὰ περὶ τῶν περισκίων καὶ ἀμφισκίων καὶ ἑτεροσκίων , ἅ φησι Ποσειδώνιος . ὅμως γε καὶ τούτων τό γε τοσοῦτον ἐπιμνηστέον ὥστε τὴν ἐπίνοιαν διασαφῆσαι καὶ πῆ χρήσιμον πρὸς τὴν γεωγραφίαν καὶ πῆ ἄχρηστον . ἐπεὶ δὲ περὶ τῶν ἀφʼ ἡλίου σκιῶν ὁ λόγος ἐστίν , ὁ δʼ ἥλιος πρὸς αἴσθησιν κατὰ παραλλήλου φέρεται καθʼ οὗ καὶ ὁ κόσμος , παρʼ οἷς καθʼ ἑκάστην κόσμου περιστροφὴν ἡμέρα γίνεται καὶ νύξ , ὅτε μὲν ὑπὲρ γῆς τοῦ ἡλίου φερομένου ὅτε δʼ ὑπὸ γῆν , παρὰ τούτοις οἵ τε ἀμφίσκιοι ἐπινοοῦνται καὶ οἱ ἑτερόσκιοι . ἀμφίσκιοι μὲν ὅσοι κατὰ μέσον ἡμέρας τοτὲ μὲν ἐπὶ τάδε πιπτούσας ἔχουσι τὰς σκιάς , ὅταν ὁ ἥλιος ἀπὸ μεσημβρίας τῷ γνώμονι προσπίπτῃ τῷ ὀρθῷ πρὸς τὸ ὑποκείμενον ἐπίπεδον , τοτὲ δʼ εἰς τοὐναντίον , ὅταν ὁ ἥλιος εἰς τοὐναντίον περιστῇ ( τοῦτο δὲ συμβέβηκε μόνοις τοῖς μεταξὺ τῶν τροπικῶν οἰκοῦσιν ) , ἑτερόσκιοι δʼ ὅσοις ἢ ἐπὶ τὴν ἄρκτον ἀεὶ πίπτουσιν ὥσπερ ἡμῖν , ἢ ἐπὶ τὰ νότια ὥσπερ τοῖς ἐν τῇ ἑτέρᾳ εὐκράτῳ ζώνῃ οἰκοῦσι · τοῦτο δὲ συμβαίνει πᾶσι τοῖς ἐλάττονα ἔχουσι τοῦ τροπικοῦ τὸν ἀρκτικόν . ὅταν δὲ τὸν αὐτὸν ἢ μείζονα , ἀρχὴ τῶν περισκίων ἐστὶ μέχρι τῶν οἰκούντων ὑπὸ τῷ πόλῳ . τοῦ γὰρ ἡλίου καθʼ ὅλην τὴν τοῦ κόσμου περιστροφὴν ὑπὲρ γῆς φερομένου , δῆλον ὅτι καὶ ἡ σκιὰ κύκλῳ περιενεχθήσεται περὶ τὸν γνώμονα · καθʼ ὃ δὴ καὶ περισκίους αὐτοὺς ἐκάλεσεν , οὐδὲν ὄντας πρὸς τὴν γεωγραφίαν · οὐ γάρ ἐστιν οἰκήσιμα ταῦτα τὰ μέρη διὰ ψῦχος , ὥσπερ ἐν τοῖς πρὸς Πυθέαν λόγοις εἰρήκαμεν . ὥστʼ οὐδὲ τοῦ μεγέθους τῆς ἀοικήτου ταύτης φροντιστέον ἐκ τοῦ λαβεῖν , ὅτι οἱ ἔχοντες ἀρκτικὸν τὸν τροπικὸν ὑποπεπτώκασι τῷ γραφομένῳ κύκλῳ ὑπὸ τοῦ πόλου τοῦ ζωδιακοῦ κατὰ τὴν τοῦ κόσμου περιστροφήν , ὑποκειμένου τοῦ μεταξὺ διαστήματος τοῦ τε ἰσημερινοῦ καὶ τοῦ τροπικοῦ τεττάρων ἑξηκοστῶν τοῦ μεγίστου κύκλου .
Lemmas: ὁ δέ ἐπέκεινα ἤδη πλησιάζω ὁ ἀοίκητος διά ψῦχος οὐκέτι χρήσιμος ὁ γεωγράφος εἰμί . ὁ δέ βούλομαι καί οὗτος μανθάνω καί ὅσος ἄλλος ὁ οὐράνιος Ἵππαρχος μέν λέγω ἐγώ δέ παραλείπω διά ὁ τρανής εἰμί ὁ νῦν πρόκειμαι πραγματεία , παρά ἐκεῖνος λαμβάνω . τρανής δέ εἰμί καί ὁ περί ὁ περίσκιος καί ἀμφίσκιος καί ἑτερόσκιος , ὅς φημί Ποσειδώνιος . ὅμως γε καί οὗτος ὁ γε τοσοῦτος ἐπιμνηστέον ὥστε ὁ ἐπίνοια διασαφέω καί πῇ χρήσιμος πρός ὁ γεωγραφία καί πῇ ἄχρηστος . ἐπεί δέ περί ὁ ἀπό ἥλιος σκιά ὁ λόγος εἰμί , ὁ δέ ἥλιος πρός αἴσθησις κατά παράλληλος φέρω κατά ὅς καί ὁ κόσμος , παρά ὅς κατά ἕκαστος κόσμος περιστροφή ἡμέρα γίγνομαι καί νύξ , ὅτε μέν ὑπέρ γῆ ὁ ἥλιος φέρω ὅτε δέ ὑπό γῆ , παρά οὗτος ὁ τε ἀμφίσκιος ἐπινοέω καί ὁ ἑτερόσκιος . ἀμφίσκιος μέν ὅσος κατά μέσος ἡμέρα τότε μέν ἐπί ὅδε πίπτω ἔχω ὁ σκιά , ὅταν ὁ ἥλιος ἀπό μεσημβρία ὁ γνώμων προσπίπτω ὁ ὀρθός πρός ὁ ὑπόκειμαι ἐπίπεδος , τότε δέ εἰς ἐναντίος , ὅταν ὁ ἥλιος εἰς ἐναντίος περιίστημι ( οὗτος δέ συμβαίνω μόνος ὁ μεταξύ ὁ τροπικός οἰκέω ) , ἑτερόσκιος δέ ὅσος ἤ ἐπί ὁ ἄρκτος ἀεί πίπτω ὥσπερ ἐγώ , ἤ ἐπί ὁ νότιος ὥσπερ ὁ ἐν ὁ ἕτερος εὔκρατος ζώνη οἰκέω · οὗτος δέ συμβαίνω πᾶς ὁ ἐλαχύς ἔχω ὁ τροπικός ὁ ἀρκτικός . ὅταν δέ ὁ αὐτός ἤ μέγας , ἀρχή ὁ περίσκιος εἰμί μέχρι ὁ οἰκέω ὑπό ὁ πόλος . ὁ γάρ ἥλιος κατά ὅλος ὁ ὁ κόσμος περιστροφή ὑπέρ γῆ φέρω , δῆλος ὅτι καί ὁ σκιά κύκλος περιφέρω περί ὁ γνώμων · κατά ὅς δή καί περίσκιος αὐτός καλέω , οὐδείς εἰμί πρός ὁ γεωγραφία · οὐ γάρ εἰμί οἰκήσιμος οὗτος ὁ μέρος διά ψῦχος , ὥσπερ ἐν ὁ πρός Πυθέας λόγος λέγω . ὥστε οὐδέ ὁ μέγεθος ὁ ἀοίκητος οὗτος φροντίζω ἐκ ὁ λαμβάνω , ὅτι ὁ ἔχω ἀρκτικός ὁ τροπικός ὑποπίπτω ὁ γράφω κύκλος ὑπό ὁ πόλος ὁ ζωδιακός κατά ὁ ὁ κόσμος περιστροφή , ὑπόκειμαι ὁ μεταξύ διάστημα ὁ τε ἰσημερινός καί ὁ τροπικός τέσσαρες ἑξηκοστός ὁ μέγας κύκλος .